તેમની અને અમારી જીંદગી પાસે ખાસ કોઈ અપેક્ષા નથી એટલે ફુટપાથ ઉપર પણ એસીમાં ઉંઘતા હોય તેવી સરસ મઝાની ઉંઘ આવી જાય છે, આમ પણ સવારના છથી રાતના અગીયાર સુધી કામ કર્યા પછી તેઓ પણ થાકી જતા હશે, મને ઘણી વખત તેમની દયા આવે છે, મારા બાળકો પણ તેમની ઉંમરના જ છે તેઓ એક ખાનગી શાળામાં ભણે અને રમવા જાય છે, પણ આ બાળકોને તેમનું બાળપણ મળ્યુ જ નથી, મારી પત્ની કહે છે કે આપણા બાળકો ચાની લારી કરશે નહીં, તેમને મોટા સાહેબ બનાવવા છે, હું અને મારી પત્ની પણ ભણ્યા નથી, પણ મારે મારા બાળકો ભણાવી મોટા સાહેબ બનાવવા છે.